高宗礪

高宗礪（），號介公，四川夔州府梁山縣人，清朝政治人物。

 生平 
順治十七年（1660年）庚子科四川鄉試第八名舉人《履歷便覽》作丁酉科，康熙三年（1664年）中式甲辰科會試第一百四十二名，三甲第十五名進士「高宗礪」，《康熙三年甲辰科會試進士三代履歷便覽》。授通江縣訓導「訓導……高宗礪梁山人」，《通江縣志》卷六職官志文武職官廿二，十三年（1674年）任盩厔縣知縣，十七年（1678年）被論劾後赴京起復，途遇暴疾，十二月養病回籍，十八年（1679年）卒「高宗礪，號介公，四川梁山進士，康熙十三年任。值滇蜀震鄰，平涼繼叛，軍興旁午，風鶴頻驚，催科饋運，日不暇給。十七年被論赴京開復，途遇暴疾以歿。一子㷀㷀文弱，幾不能歸櫬。繼任章令泰厚贈之，始克還葬白下」。（乾隆）《盩厔縣志》卷之六「康熙十三年甲寅，四十八歲。正月，滇南變起，所在震動。鄰惡自以前計不遂，徒成嫌隙，至是謀因亂將暗，不利於先生以滅口。同黨有洩之者。二月十三日，乃離新莊堡，避地於邑南之郭家寨以居紀略。四月，有旨復徵，吏部咨督撫起送，藩司檄府行縣，催促起程，先生控辭。既而府役至縣守催，縣據醫鄰鄰甘結以覆。五月，府提醫鄰嚴訊，脅以重刑，衆無異辭。府轉到司，司促愈急。七月，霖雨河漲，先生長男慎言涉波冒險，赴司哀控，不聽，立逼擡驗。八月朔，縣役舁榻至書院，遠邇駭愕，咸謂擡驗創千古之所未有，辱朝廷而褻大典，真天壤間異事也。府官至榻，先生長臥不食。府以股痺回司，司怒，欲以錐刺股，以驗疼否。適張參戎夢椒自安遠回省，為之營解免錐，立逼起程。先生閉目不語，僵臥而已。前內黃令上蔡張起庵沐自中州來訪，備述聞風嚮慕，神交有年。因出所著學道六書就正，先生伏枕以答。語及乾之初爻，謂：學須深潛縝密，埋頭獨誼，方是安身立命。若退藏不密，不惟學不得力，且非保身之道。昔人謂生我名者殺我身，區區今日便是榜樣。張歎息而去。初五日，府又差官守催，吏胥洶洶環擁，逼索起程。慎言不得已，聊具起程呈云：俟暫歸治裝，然後就程。司始允還。抵家數日，隨具呈以疾篤控。院司聞之，檄府鎖拏經承。縣令高君宗礪懼累，率役至廬立促，舁榻以行。先生堅不進省，寓於城南之興善寺。府役日逼起程，督促萬方，先生以死自矢。督院知不可強，乃會同撫軍以實病具題，部覆，奉旨疾痊起送。十二月，還家養疾。丹陽賀君麟徵聞而歎曰：關西夫子堅臥養疴，正是醫萬世人心之病，移風易俗，力振人紀，有造於世，世道不淺」，《二曲先生年譜》。

 家族 
高祖高萬中，廩生；曾祖高薦，庠生；祖父高三台，重慶府教授，封中憲大夫；父高射斗，崇禎十年丁丑科進士，興化府知府。

 参考文献 

Z
Category:梁平人
Category:清朝四川進士
Category:清朝通江縣訓導
Category:清朝盩厔縣知縣